CELEX: 62018TN0675
Language: bg
Date: 2018-11-19 00:00:00
Title: Дело T-675/18: Жалба, подадена на 19 ноември 2018 г. — Trifolio-M и др./ЕОБХ

21.1.2019   
            
            
               BG
            
            
               Официален вестник на Европейския съюз
            
            
               C 25/52
            
         
      Жалба, подадена на 19 ноември 2018 г. — Trifolio-M и др./ЕОБХ
      (Дело T-675/18)
      (2019/C 25/67)
      Език на производството: английски
      
         Страни
      
      
         Жалбоподатели: Trifolio-M GmbH (Ланау, Германия), Oxon Italia SpA (Милано, Италия) и Mitsui AgriScience International (Синт Питерс — Волюве, Белгия) (представители: C. Mereu и S. Englebert, lawyers)
      
         Ответник: Европейски орган за безопасност на храните (ЕОБХ)
      
         Искания на жалбоподателите
      
      Жалбоподателите искат от Общия съд:
      
                  —
               
               
                  да отмени решението на ЕОБХ от 11 септември 2018 г. относно оценката на исканията на жалбоподателите за поверителност, направени във връзка с експертната проверка на оценката на риска от употребата на активното вещество азадирахтин като пестицид,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателите излагат две основания.
      
                  1.
               
               
                  Първо основание: нарушение на член 63 от Регламент (ЕО) № 1107/2009 (1).
                  
                              —
                           
                           
                              Жалбоподателите твърдят, че ответникът тълкувал неправилно понятието за информация, която включва производствени и търговски тайни и която трябва да се третира като поверителна, и приложил неправилно член 63 от Регламент 1107/2009, като се основал на явна грешка в преценката на исканията на жалбоподателите за поверително третиране.
                           
                        
            
                  2.
               
               
                  Второ основание: нарушение на основни принципи на правото на Съюза, тъй като ответникът не мотивирал решението си, не се съобразил с изискването за еднакво прилагане на правото на Съюза или не спазил принципа на пропорционалност.
               
            
         (1)  Регламент (ЕО) № 1107/2009 на Европейския парламент и на Съвета от 21 октомври 2009 година относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 2009 г., стр. 1).